Keiu Must

pisi|Koomik Keiu Kriit tARTuFFil
Keiu Must (enne abiellumist Keiu Kriit; sündinud 27. oktoobril 1982) on eesti tõlkija ja tõlk ning Eesti esimene naislavakoomik.

Haridus
Ta lõpetas 2001. aastal Tallinna Reaalkooli, 2012. aastal Tartu Ülikooli inglise keele ja kirjanduse erialal ning 2015. aastal Tallinna Ülikooli magistriõppe tõlkijana.Tallinna Ülikooli lõpetajad 2015.

Tõlkijana
Must on töötanud tõlkijana tõlkebüroos Tilde Eesti, hiljem tõlkinud raamatuid ja filmisubtiitreid. 2015. aastast töötab ta vabakutselise tõlgina Euroopa Liidu institutsioonides.

Tõlgitud teoseid
2011 – David C. Douglas. William Vallutaja : normannide mõju Inglismaal. Tallinn. Kirjastus Kunst. 497 lk.
2013 – Lisi Harrison. Hundid söönud, lambad terved. Tallinn. Egmont Estonia. 228 lk.
2014 – Disney. Violetta. Minu saladused, minu unistused. Egmont Estonia. 186 lk.

Kirjutisi
2015 – Keiu Must. Koomik Sander Õigus astub sinu ebamugavustsooni. Eesti Ekspress, 31. jaanuar 2015 Koomik Sander Õigus astub sinu ebamugavustsooni. Ekspress/Delfi. 31.01.2015. 

Koomikuna
Keiu Must (varasema esinejanimega Keiu Kriit) on Eesti püstijalakoomikute seas esimene naine, ta alustas esinemist inglise keeles. Ta on esinenud Comedy Estonia korraldatud stand-up comedy üritustel. Pikemalt on temast kui naiskoomikust kirjutatud 2011. aasta oktoobris ajakirjas Anne & Stiil.Mart Roosaar. "Eestikeelne stand-up-komöödia jõuab Pärnusse" Pärnu Postimees, 05.05.2012

Tema suuremad etteasted Eesti lavadel jäävad aastatesse 2010–2015 (nt 2012. aasta filmifestivalil tARTuFF Tartus; 2014. aasta lavastuses “Esimene eesti keeles!“, Vaba Lava Tallinnas). Aktiivsematel koomikuaastatel pidas komöödiaetenduste kohta blogi “Must naerab viimasena”. Pärast 2015. aasta lõpus Brüsselisse tööle siirdumist pole ta Eestis koomikuna esinenud.

Tunnustus
Keiu Must võitis 2019. aasta e-etteütluse kahes kategoorias: parima välismaal elava eestlasena ja nutikategoorias.Vikerraadiole saadeti rekordiliselt 7969 e-etteütlust. Sirp. 14.03.2019. 

Viited

Välislingid
 Must naerab viimasena – Keiu Musta komöödiaetenduste blogi. (Seisuga 02.03.2020 on alles vaid viide, sisu pole enam avalik.)
 Gert Kiiler. "Naine seisab püsti ja teeb nalja" Sakala, 7. mai 2012

Kategooria:Eesti koomikud
Kategooria:Eesti tõlkijad
Kategooria:Tallinna Reaalkooli vilistlased
Kategooria:Tartu Ülikooli filosoofiateaduskonna vilistlased
Kategooria:Tallinna Ülikooli vilistlased
Kategooria:Sündinud 1982